<classify> WATOTO wawili wa familia moja wamekutwa wameuawa kwa kukatwa shingo zao na watu wasiojulikana usiku wa kuamkia juzi, baada ya kutoweka nyumbani kwao.Tukio hilo lilitokea katika kijiji cha Mashule kata Kyamulaile Halmashauri ya wilaya ya Bukoba mkoani Kagera, ambapo watoto hao walikuwa wakiishi na baba yao, Resipikius John ambaye aliwaogesha pale walipotaka kwenda kutembea.Baba mzazi huyo aliwataja watoto hao kuwa ni Auson Resipikius 7 anayesoma darasa la kwanza, na Alistidia Resipikius 5 anayesoma darasa la awali shule ya msingi Mashule.Alisema kuwa watoto hao waliondoka Oktoba 21, siku ya Jumapili jioni nyumbani na kwenda kutembea na yeye ndiye aliwaandaa na baadaye walirudi nyumbani tena wakabadilisha nguo na kutoweka moja kwa moja.Alisema kuwa alipoona muda unakwenda alimuuliza mke wake, Judith Charles mama wa watoto hao, ambaye alishatengana naye lakini alisema kuwa hawajaonekana kwake, ndipo walitoa taarifa kwa uongozi wa kijiji na kuanza kuwatafuta usiku kucha bila mafanikio yoyote.Tuliendelea na kuwatafuta na viongozi wa serikali ya kijiji siku iliyofuata ndipo tukawakuta wamechinjwa na kutelekezwa vichakani, jambo ambalo hatukulitegemea kabisa na hatujui nani anahusika na kifo cha watoto wangu, alisema Resipikius.Kwa upande wake, Mkuu wa Wilaya ya Bukoba, Deodatus Kinawilo ambaye pia ni mwenyekiti wa kamati ya ulinzi na usalama wa wilaya hiyo alithibitisha vifo vya watoto hao na kuagiza jeshi la polisi na vyombo vinavyohusika kuanza uchunguzi haraka kuhakikisha wanachunguza kijiji kizima.Alisema kuwa uchunguzi ukikamilika watakaobainika wakamatwe haraka kwani tukio la kuuawa watoto wawili wasio kuwa na hatia ni la kinyama na halikubaliki.Ebu tujiulize huu ni unyama wa aina gani jamani mtoto wa mtu unamchinja kama mnyama, ninachoweza kusema jeshi la polisi vuruga kijiji chote nadhani nikisema kuvuruga naeleweka, alisema Kinawilo akibubujikwa na machozi mbele ya wananchi wa kijiji hicho.Kwa mujibu wa Kaimu Kamanda wa Polisi mkoani Kagera, Kamishina Msaidizi wa Polisi, Izack Msangi alisema kuwa jumla ya watu 9 wamekamatwa kuhusiana na vifo vya kuchinjwa watoto hao na miili yao imezikwa kijijini hapo, na uchungizi wa polisi ukiwa unaendelea.Alisema kuwa watu waliokamatwa ni wale watu mbalimbali ambao wanahojiwa ili kubaini ukweli wa tukio hilo. Hawa watu hatuwezi kuwataja majina kwa sababu bado uchunguzi unaendelea, tutahakikisha watu wanajihusisha na vitendo hivyo wanakamatwa, jeshi la polisi haliwezi kunyamaza kuona ndoto za watoto zinateketezwa, alisema Msangi.Hata hivyo, mwananchi mmoja ambaye hakutaja jina lake alisema kuwa mauaji hayo huenda yanahusishwa na imani za kishirikina huku akikiri kuwa hivi karibuni katika kata jirani ya Rubale kuna mtoto ambaye amechinjwa na kutelekezwa kichakani na alikuwa na miaka 9.Mkoa wa Kagera umekuwa ukikumbwa na masuala mbalimbali ya ukatili ambapo miezi michache iliyopita viliibuka vitendo vya kuwachinja waendesha pikipiki hata hivyo haijulikani vitendo hivyo viliishia wapi.Aidha, miaka miwili iliyopita vilijitokeza vitendo vya kuwakata watu koromeo na watuhumiwa walikamatwa na kuhukumiwa kifungo cha miaka 30 gerezani ambapo jumla ya watuhumiwa watatu walikiri kukata koromeo mwananchi pamoja na pia kuchoma makanisa.  <topic>: KITAIFA 